Danilovas
Danilovas (rus. Данилов) – miestas Rusijoje, Jaroslavlio srityje, 351 km į šiaurės rytus nuo Maskvos; rajono centras. Geležinkelių mazgas (linijos į Maskvą, Vologdą, Kirovą), eina Jaroslavlio–Vologdos plentas. Medžio apdirbimo staklių gamyba, aliejaus apdirbimas. Veikia kultūros namai, technikumas, krašto muziejus. Išlikę XIX a. visuomeninių pastatų, apylinkėse yra 1894 m. pastatytas Kazanės ikonos moterų vienuolynas.